Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1472

(1) Ha egy pénzügyi év kezdetén az igazgatási költségvetést még nem szavazták meg, a 78h. cikk értelmében elfogadott rendeletnek megfelelően az igazgatási költségvetés bármely fejezetének vagy egyéb részének tekintetében havonta az előző pénzügyi év költségvetési előirányzatainak legfeljebb egytizenketted részét kitevő összeget lehet elkölteni; ez a szabályozás azonban nem járhat azzal, hogy a kidolgozás alatt álló igazgatási költségvetési tervezetben előírt előirányzatok egytizenketted részét meghaladó tételek álljanak a Főhatóság rendelkezésére. A Főhatóságot felhatalmazzák és kötelezik arra, hogy a megelőző pénzügyi évben előirányzott összeg mértékéig vesse ki a járulékokat, ezzel azonban nem haladhatja meg azt az összeget, amelyet az igazgatási költségvetési tervezet elfogadása eredményezett volna.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes